KÄÄNNEKOHTA Kylväminen ja niittäminen
Tervetuloa Käännekohtaan.
Perehdymme sanontaan "sitä niittää, mitä kylvää".
Tulossa: muotisuunnittelijalla on monet mielessään.
Nuorilla miehillä on yhteinen päämäärä.
Luotettavimmat ihmiset järkyttävät naisen elämää.
Aluksi kuullaan Kathyn ajatuksia niittämisestä ja kylvämisestä.
Hän kylvi monen vuoden ajan rohkaisua katsojilleen, -
ja nyt niittää työnsä hedelmiä.
Kathy auttaa meitä ajattelemaan.
Valmistaudun työstämään kukkaistutuksiani.
Rikkaruoho täytyy kitkeä ja kukat istuttaa.
Kerron teille salaisuuden: minä inhoan pihatöitä.
Rakastan kuitenkin näkymää hyvin hoidetuista kukistani.
Saadakseen haluamansa, täytyy nähdä vaivaa.
Eiköhän aloiteta.
Monet eivät halua nähdä vaivaa saadakseen haluamansa.
Sana sanoo: "Älkää eksykö, Jumala ei salli itseänsä pilkata; -
sillä mitä ihminen kylvää, sitä hän myös niittää." Gal. 6:7
Toisin sanoen saat sitä, mitä istutat.
Istutin keltaisia ja oransseja kukkia.
Olisi hölmöä raivota punaisten kukkien puuttuvan, -
sillä en istuttanut niitä.
Odotamme usein saavamme jotain muuta, mitä istutimme.
Petymme, kun emme saa haluamaamme.
Jos kylvämme vääryyttä, niitämme vääryyttä.
Jos emme kylvä mitään, emme niitä mitään.
Meidän tulee kysyä itseltämme mitä haluamme, -
ja mitä kylvämme sen eteen.
Niittämisen ja kylvämisen laki koskee elämän jokaista osa-aluetta.
Meidän täytyy tehdä sitä, mitä inhoamme, jotta saamme sen, -
mitä rakastamme.
Laiskuus ei palkitse meitä.
Mitä kylvät saadaksesi hyviä ihmissuhteita?
Jos kylvät katkeruutta, et voi saada lempeitä suhteita.
Se, mitä meillä on nyt, on aiemman kylvömme seurausta.
Jos olet tyytyväinen nykyiseen, jatka samaan malliin.
Jos et ole tyytyväinen, kylvösi täytyy muuttua.
Laiminlyödessäni pihatöitä paikat ovat pahassa sotkussa.
Samoin on elämämme laita.
Sotkun selvittämisen voi aloittaa toimimalla Sanan mukaan.
Silloin niitämme hyvää.
Kuuliaisuuden tuomat edut kattavat vaivannäön.
Jos asiat eivät etene, pyydä Herraa avuksi.
"Isä, auta minua kitkemään rikkaruohot ja istuttamaan kukat."
Hän ei tee työtä puolestamme, mutta auttaa meitä armossaan.
Saat sitä, mitä istutat.
Ole siis varovainen, mitä istutat elämäsi maaperään.
Kylvä hyvin, niin niität hyvin, sillä mitä kylvät, sitä niität.
Mitä tahansa niitätkin, on kylvösi seurausta.
Kylvä hyvää pahan sijaan.
Seuraavan tarinan mies käyttää saamaansa auttaakseen muita.
MALARIA ON YKSI 10:STÄ TUHOISIMMASTA TAPPAJASTA.
Kuulin millaista tuhoa se saa aikaan Afrikassa.
SE TAPPAA ENEMMÄN LAPSIA AFRIKASSA KUIN HIV TAI AIDS.
Tajutessani Afrikassa meneillään olevan hävityksen päätin toimia.
Robin Crespo ei ole tavallinen muotisuunnittelija.
Hänen näytöksensä ovat muodin lisäksi kutsu toimintaan.
Kutsuimme näytöstä nimellä "Purppura koodi".
Emme aavistaneet sen muotoutuvan liikkeeksi.
On mahtavaa nähdä ihmisten taistelevan malariaa vastaan.
Robin loi kankaan, joka estää sairastumasta malariaan.
Moskiittosuojissa on käytetty uutta tekniikkaa.
Ne koostuvat kudoksesta ja salaisesta ainesosastamme.
Kangas itsessään suojaa ihmisiä.
Robinin veljen elämäntyyli innoitti häntä auttamaan ihmisiä.
Hän oli ehkä rakastavin ja lempein tuntemani henkilö.
Hän olisi antanut vaikka paidan päältään.
Hänen veljensä menehtyi.
Kun menetin veljeni, olin hyvin vihainen.
Nyt ymmärrän, että Jumala toimii aivoituksiensa mukaisesti.
Jos veljeni ei olisi kuollut, en olisi tässä tänään.
Sain vastuuntuntoa.
Robinin elämä muuttui myös onnettomuuden seurauksena.
Romutin autoni pahasti.
Tajusin aamulla, että minussa ei ollut naarmuakaan.
Minut säästettiin syystä.
Rukoilin Jumalalta, mitä Hän haluaa minusta.
Hän halusi minun alkavan tekemään muotisuunnittelua.
Pidin ajatusta hulluna ja menin takaisin nukkumaan.
Myöhemmin Robin ymmärsi Jumalan vastanneen hänen rukoukseensa.
Hän muutti uransa painopistettä.
Se ei ollut helppoa.
Tiesin kuitenkin, että minun piti keskittyä Jumalaan työssäni.
Hiljalleen tuli selväksi, -
että taistelisimme malariaa vastaan hankkeemme kautta.
Myös muut jakavat Robinin näkemyksen hankkeesta.
Monet uudet suunnittelijat ovat mieltyneet hankkeemme sanomaan.
He haluavat lahjoittaa osan tuloistaan työhömme.
Käytämme varat moskiittosuojien hankkimiseksi varattomille.
Kristin Hanson on yksi Purppura koodin yhteistyökumppaneista.
Se on mielestäni mahtava ja luova aate, -
joka käyttää suunnittelua tositarkoitukseen.
Mukanaolo on minulle tärkeää.
Jalokivet ovat mainioita tuotteita tukemistyössä.
Teemme töitä saadaksemme moskiittosuojan myös kenkiin.
Tarjoaisimme ensimmäisenä moskiittoja karkottavan kengän, -
joka käyttää kestävää materiaalia.
Kankaamme on todettu toimivaksi vuoden käytön jälkeen.
Toivon ihmisten aktivoituvan.
Uskon todella malarian olevan estettävissä.
Moskiiton pisto on lähes ainut keino saada tartunta.
Vaatetuksemme estää moskiittojen pistot, -
joka estää taudin leviämisen.
Robin uskoo, että jokainen on kutsuttu auttamaan muita.
Seurataan sydämemme intohimoa, sillä se tulee Jumalalta.
Jos sinulla ei ole omaa aatetta, liity meihin.
Robin käytti Jumalalta saamiaan lahjoja maailman muuttamiseksi.
Liikkeen aloittamiseen tarvitaan vain yksi henkilö.
Jos haluat taistella malariaa vastaan, -
klikkaa itsesi ruudussa näkyvään osoitteeseen.
Katkon jälkeen näemme ryhmän, jota kutsutaan "pedoksi".
"Hän peittää pilvillä taivaan ja valmistaa sateen maalle.
Herra mielistyy niihin, jotka häntä pelkäävät, -
jotka panevat toivonsa hänen armoonsa.” Ps. 147:8,11
Tervetuloa takaisin seuraamme.
Seuraavan tarinan miehet ovat nöyriä "petoja".
Kuulostaa ristiriitaiselta, mutta jollain tapaa he ovat molempia.
HUMBLE BEAST ilmaisee itseään lahjojensa kautta.
Löysin hip hop -musiikin 13-vuotiaana.
Yläasteella oli tyyppejä, -
jotka harrastivat hip hopia tanssien ja laulaen.
Tunsin luontaista vetoa siihen.
Sanoitukset vetivät minua puoleensa hip hop -musiikissa.
Koin yhteyttä, sillä pystyin ilmaisemaan itseäni niiden kautta.
Kuulin ilosanoman ensimmäistä kertaa.
Tulin tietoiseksi synneistäni ja kenessä löydän minuuteni.
Minuuteni oli ensimmäistä kertaa jossain aidossa asiassa.
Se loi minussa kiivautta kertoa totuus Jumalasta.
Ilosanoma ajaa minua muiden ihmisten yhteyteen.
Mietin, kuinka yhdistyä ja tuoda ilosanoma esille.
Thomas kutsui minut muiden mukana opiskelemaan Raamattua.
En tarvinnut kavereita soittamaan musiikkia ja käymään konserteissa.
Tarvitsin todellisia veljiä.
Jumala toi Thomaksen elämääni täydellisellä ajoituksella.
Olin innoissani, -
sillä koin Herran luovan jotain uutta vaikeiden aikojen jälkeen.
Hänen intohimonsa oli todella ainutlaatuista.
Hänellä oli erityispiirteitä, jollaisia en ollut nähnyt aikoihin.
Olimme olleet ystäviä Propagandan kanssa 14 vuotta.
Tunsin Theoryn seurakunnasta ja toisen veljen Arizonasta.
Keräsin ihmiset kasaan ja laitoimme homman alulle.
Olimme molemmat perustamassa omaa levy-yhtiötä.
Ymmärsimme, että olisimme tehokkaampia yhdessä.
Nimemme on, "Nöyrä peto".
Jos olemme erinomaisia tekemisissämme, olemme petoja.
Kulttuurimme ei pidä nöyryyttä hyveenä.
Halusimme tehdä jotain kulttuurin vastaista ja korostaa nöyryyttä.
Haluamme julistaa ilosanomaa tuntemattomissa paikoissa.
Haluamme opetuslapseuttaa ja opastaa ihmisiä.
Harjoitamme opetuslapseutusohjelmaa.
Meillä on avoin näkemys paikallisesta seurakunnasta.
Autamme ymmärtämään oikeaa oppia, palvelusta ja nöyrtymistä.
Kannamme taakkaa evankeliumin viemisestä eri alueille.
Olemme tehneet yhteistyötä veljiemme kanssa Chicagosta.
He aloittivat hankkeen "Katuvalot".
Se on sanasta sanaan tehty kaupunkihenkinen ääniraamattu.
Runoilijat, rapparit, muusikot, -
ja tavalliset henkilöt lukevat Kirjoituksia rap -musiikin tahtiin.
Sanoja tai järjestystä ei muuteta millään tavoin.
Hankkeen tarkoitus on auttaa muistamaan Kirjoituksia.
Sitä on käytetty pääkeinona luku- taidottomuutta vastaan Chicagossa.
Ongelma on siellä laaja-alainen nuorison keskuudessa.
Alhainen lukutaidottomuusaste vaikeutti luetun ymmärtämistä.
Testi osoitti, -
että ääniraamatun kuunteleminen helpotti vastaamista kysymyksiin.
Monet ovat kertoneet rohkaistuneensa hankkeestamme.
Ihmiset, jotka eivät ole ihailleet musiikkiamme, -
ovat jostain syystä päätyneet lataamaan sitä.
Se on vaikuttanut heihin suuresti.
Osa näkyämme on musiikkimme maksuttomuus, -
jotta kaikilla on mahdollisuus kuunnella tuotantoamme.
Sen tuottama hedelmä on ollut rohkaisuna meille.
Lavalla oleminen on mahdollisuus olla yhteydessä ihmisiin.
Musiikki tarjoaa mahdollisuuksia vaikuttaa lavan ulkopuolella.
Nämä miehet ovat kylväneet hyvään maaperään.
He ovat antaneet lahjansa vaikuttaakseen ihmisten elämiin.
Löydät lisää tietoa osoitteessa humblebeast.com.
Katkon jälkeen orpolapsen asiat menevät huonompaan suuntaan.
"Mutta vanhurskasten polku on kuin aamurusko, -
joka kirkastuu kirkastumistaan sydänpäivään saakka." Sananl. 4:18
Tervetuloa takaisin Käännekohtaan, Etelä-Afrikkaan.
Seuraavan tarinan nainen kulki orpona kodista toiseen.
Uusi koti toi joka kerta uusia hyväksikäyttöjä.
En koskaan tavannut äitiäni, sillä hänet murhattiin.
En koskaan saanut suhdetta häneen.
Volandrean äiti kuoli ryöstössä.
2-vuotiaan Volandrean äiti oli prostituoitu.
Murhan jälkeen isä jätti Volandrean ja hänen veljensä.
Isoäiti otti heidät huostaansa.
Olin yksinäinen, ja minun piti kasvaa hyvin nopeasti.
En saanut syödäkseni monena yönä.
En saanut kokea rakkautta.
Isoäiti oli humalassa koko ajan.
Karkasin monesti kotoa ja etsin jotain syötävää.
Minulla ei ole lainkaan hyviä muistoja.
Volandrea muutti tätinsä ja enonsa luo 6-vuotiaana.
Sielläkään hän ei ollut turvassa.
Kävimme koulua ja saimme ruokaa, -
mutta hän alkoi käyttää minua seksuaalisesti hyväkseen.
Hän sanoi, jos kertoisin asiasta, tätini ei enää rakastaisi minua.
Hän käytti tätini huolenpitoa minua vastaan.
Hän käytti minua hyväkseen ollessani 6 - 12-vuotias.
Tunsin häpeää.
Koin hänen rankaisevan minua jostain tekemästäni väärästä.
Koin olevani taakka, -
joten ehkä minun piti alistua elääkseni heidän kotonaan.
Ikääntyessäni tiesin, että se ei ollut oikein.
Sen piti loppua joskus.
Halusin olla vapaa, sillä koin eläväni vankeudessa.
Aloitin matkani vapauteen.
Volandrea avautui tuttavalleen, joka ilmoitti asian viranomaisille.
Hän koki toisenlaista julmuutta muutettuaan toisen tätinsä luo.
Tulin talolle yöpaita päällä, ja tätini sanoi minulle: -
"Katso nyt itseäsi. Se oli omaa syytäsi."
Täyttäessäni 14 vuotta kukaan ei ollut sanonut rakastaneensa minua.
Kukaan ei koskaan pitänyt minua sylissään.
Aloin etsiä rakkautta.
Hankkiuduin tarkoituksellisesti raskaaksi 14-vuotiaana.
Halusin jonkun rakastavan minua.
Lasteni isä ei ollut minulle tarpeeksi.
Halusin lapsen, sillä hän rakastaisi minua aina.
Volandrea sai toisen lapsensa 16-vuotiaana saman miehen kanssa.
Poikaystävä hallitsi hänen jokaista liikettään, -
eikä päästänyt häntä ulos talosta.
Olin vankina, enkä tiennyt mitä tehdä.
Ystävä pyysi häntä seurakuntaan, jonne hän onnistui menemään.
Se oli johdatusta, sillä tuona päivänä pastori puhui rakkaudesta.
En koskaan halunnut mitään muuta kuin rakkautta.
Valo ikään kuin tulvi sisimmästäni.
Itkin koko palveluksen ajan.
Pastori sanoi, jos haluat kokea Jumalan rakkauden, astu eteen.
Minä juoksin eteen.
Elämäni muuttui täysin.
Kaipasin Hänen rakkauttaan.
Minun ei tarvinnut etsiä rakkautta. Jumala rakasti minua koko ajan.
Jeesuksen tunteminen avasi minulle täysin uuden maailman.
Minun ei tarvinnut elää Jumalan tarkoituksen ulkopuolella.
Aloin vahvistua.
Volandrea vapautui laillisesti miehestään 17-vuotiaana.
Hän on kosmetologi, ja hän omistaa oman hoitolan.
Hänen molemmat lapsensa opiskelevat yliopistossa.
Eheytymisen avaintekijä on anteeksiantamus.
En voinut sallia kokemani erottaa minua kohtalostani.
Meidän ei tarvitse estää itseämme elämästä tarkoitettua elämää.
Anteeksiantaminen on hyvin haastavaa, mutta se tuo vapauden.
Volandrea on löytänyt etsimänsä rakkauden.
Hän on Isäni.
Minulla on suhde Häneen.
Hän on antelias ja rakastava.
Hän palkitsee kuuliaisuutemme.
Hän on Isäni.
Ihmiset Volandrean elämässä kylvivät paljon tuskaa.
Kylväminen ja niittäminen koskee meidän lisäksi läheisiämme.
Mitä tuhoisaa istutat toisten elämään?
Jos olet Volandrean tavoin uhri, rohkaisen antamaan anteeksi.
Sana sanoo: -
"Jotka kyynelin kylvävät, ne riemuiten leikkaavat." Ps. 126:5
Ota vastaan Jumalan suoma ilo kutsumalla Jeesus sydämeesi.
Myönnetään yhdessä syntisyytemme Jeesukselle.
Jeesus, kutsun sinut sydämeeni.
Myönnän olevani syntinen.
Sinä olet tie, totuus ja elämä.
Tule elämääni tänään, aamen.
Ohjelma-aikamme on lopussa.
Vanhaa sanontaa paikkaillen: "Minulla on Jeesus".
Kuulemme seuraavaksi Sensere -ryhmän musiikkia.
Näkemiin ja Jumalan siunausta.
SENSERE "Minulla on Jeesus"
Minulla on Jeesus
Annan elämäni takaisin Jumalalle.
Nyt elän täysin Hänelle.
Kukaan muu ei sytytä minussa vastaavaa kaipuuta.
Hän pelasti minut synnistä.
Olen jälleen vapaa.
Kun olen surullinen, minulla on Jeesus.
Hän elää minussa.
Annan elämäni takaisin Jumalalle.
Jos Jumala on puolellani, kuka voi olla minua vastaan?
Voin siirtää vuoria Hänen avullaan.
Nyt näen selvästi.
Suomennos: Antti Malvisto